Národný park Hortobágy

Národný park Hortobágy (maď. Hortobágyi Nemzeti Park) je najväčší a najstarší národný park v Maďarsku. Bol založený v roku 1973 a zaberá plochu 82 000 ha. Od roku 1999 je zapísaný na zozname svetového dedičstva UNESCO. Fauna Národný park Hortobágy je domovom viacerých ohrozených druhov živočíchov. V mokradiach a vodných biotopoch bolo zistených viac ako 330 druhov vtákov. V remízkach a stromoradiach hniezdi sokol kobcovitý (Falco vespertinus), sokol rároh (Falco cherrug), orol kráľovský (Aquila heliaca), myšiak hrdzavý (Buteo rufinus). Nezalesnené biotopy obýva drop veľký (Otis tarda), prepelica poľná (Coturnix coturnix), jarabica poľná (Perdix perdix), ležiak úhorový (Burhinus oedicnemus), prieložník stepný (Glareola pratincola), škovránka krátkoprstá (Calandrella brachydactyla) a z cicavcov syseľ pasienkový (Citellus citellus). Počas jarných a jesenných ťahov popri iných druhov zastavuje kvôli odpočinku aj žeriav popolavý (Grus grus). Z hospodárskych zvierat tu správa národného parku chová maďarské ovce – racky a maďarský stepný dobytok. Obe plemená patria ku génovým rezervám Maďarska. Fotogaléria Odkazy Oficiálne stránky NP Hortogágyi